སྣང་བ་ལ་ཕྱག་འཚལ་ལོ། །རྒྱལ་བུ་བཅུ་དྲུག་ལ་ཕྱག་འཚལ་ལོ། །རི་རབ་མར་
མེའི་རྒྱལ་པོ་ལ་ཕྱག་འཚལ་ལོ། །ནོར་བུ་གཙུག་ཏོར་ལ་ཕྱག་འཚལ་ལོ། །བྱང་ཆུབ་སེམས་
དཔའ་ཆེན་པོ་མོས་པའི་མཚན་ལ་ཕྱག་འཚལ་ལོ། །སེང་གེའི་སྒྲ་ལ་ཕྱག་འཚལ་ལོ། །རྒྱལ་བུ་
དགེ་མཐོང་ལ་ཕྱག་འཚལ་ལོ། །མདོ་སྡེ་གསུང་བའི་ཚེ་ཕྱོགས་བཅུ་ནས་ལྷགས་པའི་བྱང་ཆུབ་
སེམས་དཔའ་ཐམས་ཅད་ལ་ཕྱག་འཚལ་ལོ། །བཅོམ་ལྡན་བསྐལ་པ་གྲངས་མེད་དུ་མ་
རུ༑
༑ཞེས་པ་ནས། གུས་པས་ཕྱག་འཚལ་རྗེས་སུ་འཇུག་པར་བགྱིད། །ཅེས་པའི་བར་དང་།
ཟབ་ཅིང་རྒྱ་ཆེའི་མདོ་སྡེ་གསུངས་པའི་འཁོར། །འདུས་པའི་མཆོག་གྱུར་རྒྱལ་སྲས་མོས་པའི་
མཚན། །སེང་གེའི་སྒྲ་དང་རྒྱལ་སྲས་དགེ་མཐོང་བཅས། །བྱང་སེམས་འཕགས་པའི་ཚོགས་
ལ་ཕྱག་འཚལ་ལོ། །ཏིང་འཛིན་སྔགས་དང་ཕྱག་རྒྱས་བྱིན་བརླབས་པའི། །ལྷ་རྫས་མེ་ཏོག་
ནམ་མཁའ་གང་བ་ཡང་། །རྒྱལ་བ་སྲས་དང་བཅས་ལ་མཆོད་པར་འབུལ། །བཞེས་ཤིང་སྡིག་
བྲལ་ཚོགས་གཉིས་རྫོགས་པར་མཛོད། །རོལ་མོའི་བར་དབུལ། སྔར་བསྐོར་བའི་སྐབས་སུ་
མ་གྲུབ་ན། འདིར་གཟུངས་ཀྱི་སྐབས་སུ་བསྐོར་བ་དང་། གཟུངས་བརྒྱ་རྩ་བརྒྱད་དམ། ཉེར་
གཅིག་གམ། བདུན་བཟླས་པར་བྱའོ། །དེ་ནས་བཅོམ་ལྡན་འདས་ལ་བྱང་ཆུབ་སེམས་དཔའ་
སེང་གེའི་སྒྲས་འདི་སྐད་ཅེས་གསོལ་ཏོ། །ནས། དེ་ལྟ་བུའི་ལས་མི་དགེ་བ་ཀུན་སྦྱང་བར་
འགྱུར་རོའི་བར་བཀླག་གོ །སྔོན་བཤགས་པའི་ཆོ་ག་འདི་ལ་བརྟེན་ནས་བླ་ན་མེད་པའི་བྱང་
ཆུབ་བརྙེས་པའི་དེ་བཞིན་གཤེགས་པ་རྣམས་དང་། སྔོན་མདོ་སྡེ་དང་མདོ་སྡེ་འཛིན་པའི་
སེམས་ཅན་རྣམས་བསྲུང་ཞིང་སྐྱོབ་པར་ཞལ་གྱིས་བཞེས་པའི་འཕགས་པ་ཐུགས་རྗེ་ཅན་
རྣམས་ལ་ཕྱག་འཚལ་ཞིང་མཆོད་ པ་ཕུལ་ཏེ། འགྱོད་པ་དྲག་པོས་སྡིག་པ་བཤགས་ཤིང་
གཟུངས་སྔགས་བཟླས་པས། བདག་ཅག་སེམས་ཅན་ཐམས་ཅད་བྱང་ཆུབ་ཀྱི་མཐར་ཐུག་གི་
-74-

འཕགས་པ་རྟོགས་པ་ཆེན་པོའི་ཆོ་ག་དང་ཟུར་འདེབས་ཐོ་ཡིག་བཞུགས།
བར་དུ། བདུད་ལས་ཀྱིས་མི་ཚུགས་པར་གྱུར་ཅིག །ངན་སོང་གསུམ་དུ་མི་ལྟུང་བར་གྱུར་ཅིག །
བཅོམ་ལྡན་འདས་ཤཱཀྱ་ཐུབ་པ་ལ་སོགས་པའི་སངས་རྒྱས་རྣམས་དང་། བྱང་ཆུབ་སེམས་
དཔའ་སེང་གེ་སྒྲ་ལ་སོགས་པ་བྱང་ཆུབ་སེམས་དཔའ་ཐམས་ཅད་མཐོང་ཞིང་དམ་པའི་ཆོས་
ཐོས་པར་གྱུར་ཅིག །དེ་བཞིན་གཤེགས་པའི་སྙིང་པོ་སོ་སོ་རང་རིག་པ་མངོན་པར་རྟོགས་ཏེ་
འཚང་རྒྱ་བར་གྱུར་ཅིག །ཐང་ཅིག་ཡུད་ཙམ་ཅིག་ལ་ལས་དང་ཉོན་མོངས་པ་ཀུན་མ་ལུས་པར་
བྱང་བར་གྱུར་ཅིག །ཅེས་པའི་རྗེས་སུ། དེའི་ཚེ། རྒྱལ་བུ་དགེ་མཐོང་མི་སུམ་སྟོང་ཞེས་པ་མན་
ཆད་བྱའོ། །ཆོ་ག་འདི་ལ་བརྟེན་ནས་གཤིན་པོ་རྗེས་སུ་འཛིན་ན། སྤྱན་དྲངས་ནས་གདན་ལ་
བཞུགས་པ་གསལ་གདབ་པ་བྱས་ནས། མིང་བྱང་ལ་སོགས་རྟེན་བསངས་སྦྱངས་སྟོང་པའི་
ངང་ནས། མིང་ཡིག་དང་པོ་ཐིག་ལེས་བརྒྱན་པ་ ལས་སྔོན་གྱི་རྣམ་པ་ཇི་ ལྟ་བར་བསྐྱེད།
སྐྱབས་ཡུལ་རྣམས་ཀྱི་འོད་ཟེར་གྱིས་རྣམ་ཤེས་བཀུག་པར་མོས་ལ། རྡོ་རྗེ་བསྡམས་པ་ནང་དུ་
བཅིངས་ པའི་ འཛུབ་ མོ་ གཉིས་ ལྕགས་ ཀྱུ་ ལྟར་ བྱས་ ལ། མཐེའུ་ ཆུང་ གཉིས་ བརྐྱང་ ནས་
བཤིབས་པ་སྤྱི་བོར་བཞག་ལ། སངས་རྒྱས་ཀྱི་བདེན་པ་ལ་སོགས་བརྗོད་དེ། རྣམ་ཤེས་ཨ་
ཐུང་གི་རྣམ་པ་ཁ་དོག་དམར་པོ་སྤྱི་བོ་ནས་ཞུགས་པར་བསམས་ལ། ཛཿཧཱུཾ་བཾ་ཧོས་ཕྱག་རྒྱ་དང་
བཅས་པས་བརྟན་པར་བྱ། བགེགས་སྦྱངས་དང་། ཏིལ་གྱི་སྦྱིན་སྲེག་གིས་སྡིག་པ་སྦྱང་བ།
གཟུངས་སྔགས་ཟབ་མོ་བཟླས་ཤིང་ཉུངས་ཀར་དང་བྱེ་མས་བྲབ། ཁྲུས་དང་བདེ་ལེགས་ཀྱི་
ཚིགས་བཅད་རྣམས་ཅི་གྲུབ་བྱས་ལ། སྐྱབས་འགྲོ་སེམས་བསྐྱེད་རྒྱས་བསྡུས་གང་གྲུབ་དཔོག །
་་དོའི་གནས་སྐབས་ངོ་སྤྲད་ལ། དཀོན་མཆོག་ལ་དད་གུས་བསྐྱེད་དུ་གཞུག །ཁོའི་རམ་བུ་
འདེགས་པར་བསམས་ལ་ཆོ་ག་དངོས་གཞི་བྱ། རྒྱལ་བུ་དགེ་མཐོང་གི་སྡིག་བཤགས་སྐབས་
སུ༑ རྒྱལ་བུ་དགེ་མཐོང་གི་དོད་ལ་གཤིན་པོ་དམིགས་ཤིང་། གྲུབ་ན་བཤགས་པ་ལན་གསུམ་
བཀླག །བཅོམ་ལྡན་འདས་ཀྱིས་རྒྱལ་བུ་དགེ་མཐོང་ལ་བཀའ་སྩལ་བ་ནས་ཁྱོད་ནི་རྒྱལ་
-75-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཁ
རིགས་དྲ་མ་ཡང་དག་པ་ཡིན་ནོའི་བར་བརྗོད་ལ། ལམ་སྦྱང་བསྟན་བྱ་སྟེ། འདུས་བྱས་མི་རྟག་
ཅིང་སྙིང་པོ་མེད་པའི་ཆོས་བཤད་ལ་བྱང་བུ་ཡོད་ན་མེ་སྤར། དེ་ནས་དཀོན་མཆོག་རིན་ཆེན་
དཔལ་ཞིང་དུ། །དཀོན་མཆོག་རིན་ཆེན་ལས་བྱུང་བ། །དཀོན་མཆོག་རིན་ཆེན་འོད་ཟེར་གྱིས། །
རིན་ཆེན་ཕྲེང་བ་རྣམ་དག་པ། །ཚོགས་ཀྱི་ལམ་དང་སྦྱོར་བའི་ལམ། །མཐོང་བའི་ལམ་དང་
སྒོམ་པའི་ལམ། །བླ་ན་མེད་པའི་ཁྱད་པར་ལམ། །བྱང་ཆུབ་བར་ཆད་མེད་པའི་ལམ། །རྣམ་
པར་གྲོལ་བའི་ལམ་དག་ལ། །བརྟེན་ནས་སྒྲིབ་པ་ཀུན་སྦྱངས་ཏེ། །སངས་རྒྱས་ས་དེར་བགྲོད་
པར་ཤོག །ༀ་རཏྣ་རཏྣ། མཧཱ་རཏྣ། རཏྣ་སཾ་བྷ་ཝེ། རཏྣ་ཀི་ར་ཎེ། རཏྣ་མཱ་ལ། བི་ཤུདྡྷེ། ཤོ་དྷ་
ཡ༑ སརྦ་པཱ་པཾ་ཧཱུྃ་ཕཊ། ཅེས་བརྗོད་པས། དགའ་ལྡན་ནམ་བདེ་བ་ཅན་ནམ། མངོན་པར་
དགའ་བའི་ཞིང་དུ་ལམ་བསྟན་ཞིང་སྤྲོ་དགའ་བསྐྱེད་དེ། འདི་ནས་ཤར་གྱི་ཕྱོགས་རོལ་
ན༑ ༑མངོན་པར་དགའ་བའི་ཞིང་ཁམས་ཡོད། །བཅོམ་ལྡན་རྒྱལ་བ་མི་འཁྲུགས་བཞུགས། །
བྱང་ཆུབ་སེམས་དཔའི་འཁོར་གྱིས་བསྐོར། །ངན་སོང་གསུམ་གྱི་མིང་ཡང་མེད། །ཞིང་གི་ཡོན་
ཏན་བསམ་མི་ཁྱབ། །ཆེ་གེ་ཞེས་བྱའི་ཚེ་འདས་ཁྱོད། །ཞིང་མཆོག་དེ་རུ་སྐྱེ་བར་ཤོག །པདྨ་
འདམ་གྱིས་མ་གོས་ལྟར། །སྲིད་གསུམ་དྲི་མས་མ་གོས་པའི། །སྲིད་པའི་པདྨ་ལས་བྱུང་བའི། །
རྣམ་དག་ཞིང་དེར་སྐྱེ་བར་ཤོག །ཨོཾ་པདྨོ་པདྨེ། པདྨ་སཾ་བྷ་ཝེ། བུདྡྷ་ཀྵེ་ཏྲ་བི་ཤུདྡྷེ་གཙྪན་ཏུ་སྭཱཧཱ།
ཞེས་བརྗོད་པས། སྐད་ཅིག་ལ་ཞིང་དེར་སོང་ནས་པདྨོ་ལ་བརྫུས་ཏེ་སྐྱེ་བར་བསམས། ཞིང་
གཞན་དུ་འཕེན་ནའང་། ཞིང་དང་སྟོན་པའི་མཚན་བརྗེས་པས་ཆོག །ཞིང་དེའི་རྒྱལ་སྲས་སྔ་
མ་རྣམས་ཀྱིས་དེ་ལ་མཆོད། དེས་ཀྱང་། ཞིང་དེའི་སྟོན་པ་འཁོར་བཅས་ལ་མཆོད། ཞིང་དེར་
སྐྱེ་བའི་རྒྱུ་རྐྱེན་བརྟགས་པས། འདིར་ཆོ་ག་རྣམ་དག་བསྒྲུབས་པའི་ནུས་པར་ཤེས་ནས། དྲིན་
ལན་གྱི་མཆོད་པ་འབུལ་དུ་འོང་བར་བསམས་ལ་མཆོད་པ་དབུལ། བཅོམ་ལྡན་འདས་འ
ཚིགས་སུ་བཅད་པས་བསྟོད་པ། བཅོམ་ལྡན་ཉག་ཅིག་རབ་ཀྱི་མཆོག །ནས། དུས་གསུམ་
-76-

འཕགས་པ་རྟོགས་པ་ཆེན་པོའི་ཆོ་ག་དང་ཟུར་འདེབས་ཐོ་ཡིག་བཞུགས།
སངས་རྒྱས་མཆོད་བྱས་འདྲའི་བར་བརྗོད། དཀྱིལ་འཁོར་གྱི་ལྷ་རྣམས་ཀྱིས་དེ་ལ་གདམས་པ་
གསུང་བར་མོས་ལ། དེ་ནས་ཕྱོགས་བཅུའི་དེ་བཞིན་གཤེགས་པ་རྣམས་ཀྱིས་མན་ཆད་བཀླག་
གོ ༑ཟས་གཏད་བྱེད་ན་བྱང་བུ་མ་བསྲེགས་པའི་སྐབས་སུ་བྱ་སྟེ། ཟག་མེད་ཀྱི་ཡོ་བྱད་དུ་བྱིན་
གྱིས་བརླབས་ལ། ཕུད་དཀྱིལ་འཁོར་གྱི་ལྷ་ལ་འདོད་ཡོན་ལྔ་འབུལ་བའི་ཚིག་གིས་དབུལ།
གཤིན་པོ་ལའང་བྱིན་པས་ཚིམ་པར་བསམ་མོ། །འདི་བས་རྒྱས་པའི་ཆོ་ག་ལ་སྤྲོ་ནའང༌། ལྷོ་
སྒོའི་ཆོ་ག་གཞན་ནས་ཁ་བསྐང་བས་ཆོག །སླར་ཡང་རང་གི་ཞིང་དུ་སོང་བར་བསམས་ལ།
ཨོཾ་བུདྡྷ་ཀྵེ་ཏྲ་གཙྪན་ཏུ་སྭཱཧཱ་ཞེས་བརྗོད་དོ། །གཤིན་པོ་རྗེས་བཟུང་གི་ཐོ་ཡིག་ཙམ་ཡིན་
ནོ༑ ༑ཐོག་མར་དེ་བཞིན་གཤེགས་པ་རི་རབ་མར་མེའི་རྒྱལ་པོ་ལ་སོགས་ལ་ཕྱག་འཚལ་ཉི་ཤུ་
རྩ་ལྔ་ཡོད། དེ་བཞིན་གཤེགས་པ་རིན་ཆེན་གཙུག་ཏོར་ཅན་ལ་ཕྱག་འཚལ་བ་བསྣན། འདས་
པའི་སངས་རྒྱས་ལ་སྤྱི་ཕྱག་གཅིག་དང་། འཇིགས་མེད་སྟོབས་ཀྱི་རྒྱལ་པོའི་བར་ལ་བརྒྱ། དེ་
ནས་ཀླུ་དབང་རྒྱལ་པོའི་འཇུག་ཏུ། ཀུན་ཏུ་བཟང་པོའི་མཚན་མེད་པ་མང་། ཡོད་པ་བྱེད་ན།
མངོན་པར་
་པར་རྨོངས་མི་མངའི་བར་ལ་བདུན་བཅུ་དོན་གཉིས། སྤྲུལ་པའི་སྐུ་ཐམས་ཅད་ནས་
བགྲང་བ་ལས་འདས་པའི་བར་ལ་ཕྱག་བཅུ་གཉིས། ད་ལྟའི་སངས་རྒྱས་ལ་སྤྱི་ཕྱག་དང་
འཇིགས་པ་སྤངས་པའི་བར་ལ་དགུ་བཅུ་རྩ་གཅིག །དེ་བཞིན་གཤེགས་པ་དྲིའི་མཚན་མ་མེད་
ཀྱི་གོང་དུ། སྒྲའི་མཚན་མ་མེད་ཅེས་པ་ཡོད་པ་དེ་གོང་འོག་གི་ཚིག་དང་བསྟུན་ན་དག་པ་འདྲ།
ཕྱག་འཚལ་བཅུ་གཉིས་པའི་མཚན་ལ་རྒྱལ་བར་དཀའ་ཞེས་པ་དང་། ལ་ལར་དཀའ་ཐུབ་
ཅེས་པ་དང་། ཕྱག་འཚལ་བཅུ་དགུ་པའི་མཚན་སེང་གེའི་ང་རོ་རྒྱལ་བར་དཀའ་ལ། དཀའ་
ཐུབ་སེང་གེའི་ང་རོ་ཞེས་པ་དང་། རྩོད་པ་ཞི་བ་ལ་ཤིན་ཏུ་ཞི་བ་ཞེས་པ་འགྱུར་ཁྱད་ཡིན། ཤཱཀྱ་
ཐུབ་པ་འབུམ་ཕྲག་བརྒྱ་ནས། དཔག་ཏུ་མེད་ཅིང་བགྲང་བ་ལས་འདས་པའི་བར་ལ་ཕྱག་བཅུ་
གཉིས། མ་འོངས་པའི་སངས་རྒྱས་ལ་སྤྱི་ཕྱག་དང་། རྡོ་རྗེ་ཏིང་འཛིན་མངའ་དབང་རྒྱལ་པོའི་
-77-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཁ
བར་ལ་ཕྱག་འཚལ་ཞེ་གཅིག
།གཅིག་ནས་བགྲང་བ་ལས་འདས་པའི་བར་ལ་བཅུ་གཅིག །ཆོས་
ལ་ཕྱག་འཚལ་བཅུ་བཞི། བྱང་ཆུབ་སེམས་དཔའ་ལ་སྤྱི་ཕྱག་གཅིག་དང༌། ཞིང་གི་བཀོད་པའི་
བར་ལ་ཕྱག་འཚལ་བརྒྱ། འདིར་འཇམ་དཔལ་ནས་བགྲང་བའི་བདུན་པ། མཉམ་མི་མཉམ་
གཟིགས་ཞེས་པ་མེད་པའང་མང་པོ་སྣང༌། ང་བརྒྱད་པ་ལ་ཏིང་ངེ་འཛིན་གྱི་རྒྱལ་པོ་ཞེས་པ་དང༌།
ཏིང་ངེ་འཛིན་གྱི་དབང་ཕྱུག་ཅེས་པ་ཅི་རིགས་སུ་སྣང་། བདུན་བཅུ་པ་རྟག་ཏུ་བརྩོན་པ་ཅན་
ཞེས་པ་ལ་བདེ་བ་ཅན་དུ་འཆུགས་སྣང་། གསེར་གྱི་གཙུག་ཏོར་ནས་ས་ཆེན་འཛིན་གྱི་བར་ལ་
བརྒྱ། བཀོད་པའི་འོད་ནས་ཁ་ལོ་བསྒྱུར་བའི་བར་ལ་བརྒྱ། གསང་བའི་སྐུ་དང༌། གཅིག་ནས་
བརྗོད་ཀྱིས་མི་ལང་བའི་བར་ལ་ཕྱག་འཚལ་སུམ་ཅུ་རྩ་དགུ་ཡོད། མཚན་གྱི་གྲངས་འདི་
རྣམས་ལས་མང་བའང་སྣང་བས་ཞིབ་ཏུ་བརྟག་གོ །འདིར་འབུམ་ཕྲག་ཁྲི་ལ་ཕྱག་འཚལ་ལོ་
ནས་བྱང་ཆུབ་སེམས་དཔའ་འབུམ་ཕྲག་ཁྲིའི་བྱང་ཆུབ་སེམས་དཔའ་ཞེས་པ་མང་དུ་སྣང་
ནའང་། འདྲེས་གཞན་ལ་བལྟས་ན། དེ་རྣམས་ལ་ཕྱག་འཚལ་ན་ཞེས་པ་དེ་ཀས་ཆོག་པ་
འདྲའོ། །སེང་གེ་སྒྲའི་གཟུངས་ལ་ཚེག་བར་བརྒྱད་ཅུ་རྩ་དགུ་ཡོད། ལན་བདུན་ཞེས་པའི་ཉིས་
བཏུད་དེ་དགོས། སངས་རྒྱས་འོད་ངེས་པ་ཞེས་བྱ་བ་དེའི་དྲུང་ནས་དེའི་ཚེ་ཞེས་པའི་ཚིག་འདི་
མེད་པ་མང་ནའང་། ཐོག་མའི་སྟོན་པ་འོད་མི་འགྱུར་བ་ལ་ཕྱག་འཚལ་ཞེས་བྱུང་བས། རྒྱལ་
བུ་དགེ་མཐོང་མི་སུམ་སྟོང་དང་གློ་བུར་དུ་ཞེས་པའི་གོང་དུ་ཚིག་དེ་ཡོད་ན་དག་པར་མངོན།
སྡིག་བཤགས་སྐྱབས་འགྲོ་ལ་དཀོན་མཆོག་གསུམ་ལ་སྤྱི་ཕྱག་རེ་དང་། ཆོས་ཀྱི་དོན་གྱི་བར་
ལ་ཕྱག་འཚལ་ཉེར་བདུན་ཡོད་དོ། །མཚན་འཁྲུགས་པ་དང་ཆད་པ་དང་། མདོ་ཚིག་འདྲ་མེན་
མང་དུ་སྣང་སྟེ། བར་སྐབས་སུ་མཁས་པས་མ་དཔྱད་པས་ལན་སྣང་། ད་ཕྱིས་བདག་གི་ཚིག་
འདི་ལ་བརྟེན་ནས་དག་པར་མཛད་པར་ཞུ། ཐར་པ་ཆེན་པོའི་ཕྱོགས་སུ་རྒྱས་པའི་མདོ་ནས་
སྡིག་བཤགས་ཀྱི་ཆོ་ག་ཉི་ཚེ་ཟུར་དུ་བསྒྱུར་བར་སྣང་ཞིང་། སྐད་གསར་བཅད་ཀྱིས་གཏན་ལ་
-78-

།ས་པ་རྟོགས་པ་ཆེན་པོའི་ཆོ་ག་དང་ཟུར་འདེབས་ཐོ་ཡིག་བཞུགས།
མ་ཕབ་པ་འདྲ་སྟེ། བརྡ་རྙིང་མང་དུ་སྣང་། འདི་རྒྱ་ནག་ལ་འགྱུར་བ་ལ་སྤང་ཀོང་ཕྱག་རྒྱ་པ་
ཟེར་བ་ཡིན་ནའང་། དེང་སང་། མདོ་རྒྱུད་སྣ་ཚོགས་ནས་བཏུས་པའི་མདོ་སྔགས་ཀྱི་མཚན་
འདྲེས་མ་གཅིག་ལ་ གྲགས་སྣང་ངོ་། །ཉིན་ཞག་གཅིག་ལ་ཉིན་ལན་གསུམ། མཚན་ལན་
གསུམ་སྟེ་ཞག་བདུན་ལ་ཆོ་ག་བཞི་བཅུ་རྩ་གཉིས་ཚང་བ་ནི་བརྩོན་འགྲུས་རབ་ཀྱི་དབང་དུ་
བྱས་ནས་གསུངས། འབྲིང་གིས་ཉིན་ཞག་རེ་ལ་ལན་གསུམ་སྟེ་ཞག་བཅུ་བཞི་ལ་ཚར་བ་དང༌།
ཐ་མས་ཉིན་རེ་ལན་རེ་སྟེ་ཞག་ཞེ་གཉིས་ལ་ཚར་བ་བྱ་ཞེས་ཇོ་བོ་རྗེའི་ཕྱག་ལེན་བརྒྱུད་པའི་ཡི་
གེ་རྙིང་པ་ལས་བཤད་དོ། །སྔོན་ཁྱིམ་པ་ཞིག་གིས་སྡིག་པ་ཤིན་ཏུ་ཆེན་པོ་བྱས་པས་དམྱལ་
བར་སྐྱེ་བའི་མཚན་ལྟས་ཤར་ནས་ཤིན་ཏུ་སྐྲག་སྟེ། ཀློག་འདོན། ཆུ་སྦྱིན། མར་མེ་འབུལ་བ།
སཱཙྪ་འདེབས་པ། ཆོ་ག་འདི་ལ་བརྟེན་པའི་སྡིག་བཤགས་ལོ་བཅུ་དྲུག་བར་མ་ཆད་པར་བྱས་
པས། སྡིག་པ་དག་ནས་ཆོས་ཉིད་ཀྱི་བདེན་པ་གཟིགས་ཤིང་། ཞབས་ལ་པདྨའི་མྱུ་གུ་གསར་
པ་སྐྱེས་བྱུང་བས། པདྨའི་མྱུ་གུ་ཞབས་ཞེས་གྲགས། སློབ་དཔོན་དེས་མཛད་པ་ཡིན་ཟེར་བའི་
ཆོ་ག་མཆོད་ཕྲེང་དང་བཅས་པའི་དཔེ་རྙིང་གཅིག་ན། སྔོན་བྲམ་ཟེ་ལྟ་བ་ངན་པ་གཅིག་དང་།
རྒྱལ་བུ་ལེགས་མཐོང་དང་། རྒྱལ་བུ་བྱམས་པ་དང་། བྲམ་ཟེ་བློ་ལྡན་གྱིས་རིམ་པ་བཞིན།
གསུང་རབ་ཀློག་པ་དང་། ཆུ་སྦྱིན་དང་། མར་མེ་དང་། སཱཙྪ་ལ་བརྟེན་ནས། སྡིག་པ་སྦྱངས་
པས་སངས་རྒྱས་པ་ནི། དེ་བཞིན་གཤེགས་པ་ཆོས་སྣང་དང་། རྒྱལ་བུ་བཅུ་དྲུག་དང་། རི་རབ་
མར་མེ་དང་། ནོར་བུ་གཙུག་ཏོར་རྣམས་ཡིན། རྒྱལ་བུ་ལེགས་མཐོང་གིས་ཆུའི་ཡོན་ཏན་བཅུ་
དྲུག་བྲིས་པས་རྒྱལ་བུ་བཅུ་དྲུག་ཅེས་གྲགས་པ་ཡིན་ཟེར་བ་འདུག །ཡི་གེ་ལ་ལར་བྱང་སེམས་
མོས་པའི་མཚན་དང་། སེང་གེའི་སྒྲ་དང་། རྒྱལ་བུ་དགེ་མཐོང་རྣམས་མིང་གི་རྣམ་གྲངས་ཡིན་
ཟེར་བའང་སྣང་སྟེ། ངེས་པ་མི་སྣང་ངོ་། །རྟོགས་པ་ཆེན་པོའི་ཆོ་གའི་ཟུར་འདེབས་དང་། ཐོ་
ཡིག་འདི་ཡང་། བསོད་སྙོམས་པ་རིན་ཆེན་རྒྱལ་མཚན་གྱིས་གཙང་རོང་གཡག་སྡེའི་མེ་ཡར་དུ་
-79-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཁ
བྲིས་པའོ། །སྡིག་བཤགས་མཆོག་ཏུ་གྱུར་པས་སེམས་ཅན་ལ་ཕན་པར་གྱུར་ཅིག །མངྒ་
ལཾ།། །།
-80-

མགོན་པོ་མི་འཁྲུགས་པའི་སྒྲུབ་དཀྱིལ་བཞུགས།
་་་་་་་་------